Positivt indtryk af festivalers musik | Voxmeter
november 6, 2018 /i Artikler, Festivaler, Musik /af Stine Frederiksen
Hvert år afholdes mange festivaler i Danmark, og der er noget til enhver musiksmag – fra blød jazz til hård rock. Spørger man danskerne, hvad de synes om musikken på de forskellige festivaler, er der nogle tydelige vindere og tabere.
Voxmeter har undersøgt hvor stor en andel af danskere, der har et positivt indtryk af musikken på landets forskellige festivaler. På figuren ses de festivaler, der er medtaget i undersøgelsen, og hvordan de klarer sig i forhold til hinanden.
Andelen af personer der har et positivt indtryk af musikken på festivalen. Stikprøve: 5.972
Den klare vinder er Haven. Den forholdsvis unge festival, der reklamerer med at være en festival for sanserne, topper listen. 83 % af de adspurgte danskere udtrykker nemlig, at de har et positiv indtryk af musikken på festivalen. Hermed placerer Haven sig 23,3 procentpoint højere end den næste festival på listen, som er Vi Elsker 90’erne.
I den anden ende ligger den store københavnske gadefestival: Distortion. Med en andel på 16,1 %, der har et positivt indtryk af musikken, ligger gadefestivalen i bunden, nøjagtigt 66,9 procentpoint efter Haven. COPENHELL placerer sig med en andel på 24,9 % også i den mindre gode ende af skalaen. Det samme gælder Europas næststørste musikfestival Roskilde Festival, der trods et højt besøgstal, placerer sig i den lave ende. Noget tyder altså på, at det ikke er musikken, der trækker gæsterne til.
Tags: CEM Music Intelligence, festival, festivaler, musik, musikbranchen
https://voxmeter.dk/wp-content/uploads/2018/11/concert-768722_1280-min.jpg 853 1280 Stine Frederiksen https://voxmeter.dk/wp-content/uploads/2018/06/Voxmeter-nyt-logo.png Stine Frederiksen2018-11-06 14:58:442018-11-08 16:55:09Positivt indtryk af festivalers musik
Alkohol kan give kræft: Men danskerne ved ikke, hvor meget eller lidt, der... Privatøkonomi: Pension slår alt